CONVOCATÒRIA D'AJUDES AL TRANSPORT PER A ESTUDIANTS DE PRÀCTIQUES EXTERNES CURRICULARS DEL GRAU EN TREBALL SOCIAL DE LA FACULTAT DE CIÈNCIES ECONÒMIQUES I EMPRESARIALS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/33207)
  + [Valencià](/va/acuerdo/33858)






Selector de idioma

Leer

* [Español](/es/acuerdo/33791)
* [Valencià](/va/acuerdo/33049)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES AL TRANSPORT PER A ESTUDIANTS DE PRÀCTIQUES EXTERNES CURRICULARS DEL GRAU EN TREBALL SOCIAL DE LA FACULTAT DE CIÈNCIES ECONÒMIQUES I EMPRESARIALS[Butlletí Oficial Universitat d'Alacant](/ca/Publicacion)
================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES AL TRANSPORT PER A ESTUDIANTS DE PRÀCTIQUES EXTERNES CURRICULARS DEL GRAU EN TREBALL SOCIAL DE LA FACULTAT DE CIÈNCIES ECONÒMIQUES I EMPRESARIALS

Data d'aprovació
:   13/12/2022

Data de publicació
:   19/12/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/33556)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/33772)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/33608)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES AL TRANSPORT PER A ESTUDIANTS DE PRÀCTIQUES EXTERNES CURRICULARS DEL GRAU EN TREBALL SOCIAL DE LA FACULTAT DE CIÈNCIES ECONÒMIQUES I EMPRESARIALS&url=https://www.boua.ua.es/va/acuerdo/33280)

**Títol:** CONVOCATÒRIA D'AJUDES AL TRANSPORT PER A ESTUDIANTS DE PRÀCTIQUES EXTERNES CURRICULARS DEL GRAU EN TREBALL SOCIAL DE LA FACULTAT DE CIÈNCIES ECONÒMIQUES I EMPRESARIALS

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dimarts, 13 de desembre de 2022

CONVOCATÒRIA D'AJUDES AL TRANSPORT PER A ESTUDIANTS DE PRÀCTIQUES EXTERNES CURRICULARS DEL GRAU EN TREBALL SOCIAL DE LA FACULTAT DE CIÈNCIES ECONÒMIQUES I EMPRESARIALS.

1.    Objecte de la convocatòria i procediment de concessió

L'objecte d'aquesta convocatòria és la concessió, en règim de concurrència competitiva, d'una ajuda econòmica per a sufragar part de les despeses de transport de l'alumnat de la titulació del grau en Treball Social de la Facultat de Ciències Econòmiques i Empresarials que estiga matriculat en el curs 2022/23 d'alguna de les assignatures de pràctiques externes del seu pla d'estudis.

2.    Requisits de les persones beneficiaries

Podran obtenir la condició de beneficiari i sol·licitar aquesta ajuda l'alumnat que complisca aquests requisits:

·         Estar matriculat o matriculada en alguna de les assignatures següents: Pràctiques Externes I, Pràctiques Externes II, Pràctiques Externes III o Pràctiques Externes IV del grau en Treball Social en el curs 2022/23.

·         Que les pràctiques siguen presencials i el centre de pràctiques estiga situat en un municipi amb una distància de més de 30 quilòmetres del domicili de residència durant el curs de la persona sol·licitant.

·         No ser beneficiari o beneficiària d'una altra ajuda destinada al mateix objecte.

3.    Nombre i dotació de les beques.

Es concedirà un nombre màxim de 20 ajudes i se'n distribuirà l'assignació fins a un màxim de 300,00 € cadascuna.

4.    Termini i procediment de presentació de sol·licituds

4.1. Termini de presentació

El termini per a sol·licitar l'ajuda s'obrirà  del 6 al 12 de febrer de 2023 fins a les 23.59 h.

4.2. Procediment de presentació

La documentació es presentarà a través d'aquest [formulari](https://cvnet.cpd.ua.es/uaCuestionarios/acceso/preguntas.aspx?idcuestionario=36302&idioma=ca)) (<https://cvnet.cpd.ua.es/uaCuestionarios/acceso/preguntas.aspx?idcuestionario=36395&idioma=ca>[)](https://cvnet.cpd.ua.es/uaCuestionarios/acceso/preguntas.aspx?idcuestionario=36796&idioma=es)) a la Facultat de Ciències Econòmiques i Empresarials, amb indicació de les dades d'aquesta convocatòria.

5.    Criteris d'adjudicació

L'assignació de l'ajuda es farà seguint els criteris següents:

|  |  |
| --- | --- |
| CRITERIS ADJUDICACIÓ | FÓRMULA DE CÀLCUL |
| Que el centre de pràctiques estiga situat en un municipi amb una distància de més de 30 quilòmetres del domicili de residència durant el curs de la persona sol·licitant. | De més a menys distancia del lloc de residència durant el curs al centre de pràctiques assignat. |
| En cas d'empat, s'utilitzaran successivament les següents valoracions i en aquest ordre: | Primer:  Nota mitjana més alta d'expedient acadèmic.  Segon:  Nombre més elevat de crèdits superats de la titulació del grau en Treball Social |

6.    Òrgan gestor i comissió de valoració

6.1. Òrgan gestor

L'òrgan gestor de la convocatòria, el degà de la Facultat de Ciències Econòmiques i Empresarials, s'encarrega de l'ordenació i instrucció del procediment, acordarà totes les actuacions necessàries per a la determinació, el coneixement i la comprovació de les dades en virtut dels quals s'ha de dictar resolució.

La unitat administrativa de referència serà la Secretaria Administrativa de la Facultat de Ciències Econòmiques i Empresarials, contacte: a través del formulari [contacta amb secretaria](https://economicas.ua.es/va/tramits-i-consultes/sol-licitud-informacio-consultes-peticions-i-queixes.html). (<https://economicas.ua.es/va/tramits-i-consultes/sol-licitud-informacio-consultes-peticions-i-queixes.html>)

Quan la sol·licitud no reunisca els requisits o no l'acompanye la documentació que siga exigible es notificarà a la persona sol·licitant la causa que impedeix la continuació del procediment, i se la requerirà perquè de conformitat amb la legislació de procediment administratiu comú esmene la falta o adjunte els documents preceptius amb indicació que si no ho fa així es considerarà que desisteix de la seua petició, amb resolució prèvia que haurà de ser dictada en els termes previstos legalment.

6.2. Comissió de valoració

La comissió encarregada de valorar les sol·licituds serà la Comissió de Valoració d'Ajudes al Transport per a Pràctiques Externes de la Facultat de Ciències Econòmiques i Empresarials.

La comissió de valoració realitzarà l'examen i l'avaluació de les sol·licituds presentades, així com la consegüent proposta de concessió i denegació de les ajudes.

La comissió tindrà la composició següent:

Presidència: coordinador acadèmic de Pràctiques Externes de Treball Social de la Facultat de Ciències Econòmiques i Empresarials.

Secretaria: gestor o gestora en cap  de la Facultat de Ciències Econòmiques i Empresarials.

Vocals:

-       Vicedegà de Treball Social de la Facultat de Ciències Econòmiques i Empresarials.

-       President o presidenta de la Delegació d'Estudiants de la Facultat de Ciències Econòmiques i Empresarials o persona en qui delegue.

Tots i cadascun dels membres integrants de la Comissió de Valoració hauran d'emplenar i signar el següent [document DACI](https://sc.ua.es/es/subvenciones/unidad-subvenciones/documentacion-y-guias.html) que es troba en l'annex I d'aquesta plantilla.

7.    Resolució, notificació i publicació dels resultats

Atenent el principi de transparència recollit en la Llei 40/2015, d'1 d'octubre, de Règim Jurídic del Sector Públic, i al que es disposen l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es realitzaran en l'adreça web <https://economicas.ua.es/va/vpe/estudiantes/trabajo-social/ayudas-al-transporte-para-estudiantes-de-practicas-externas-curriculares-del-grado-en-trabajo-social.html>, substitueix la notificació a les persones interessades i produeix els mateixos efectes.

La proposta de resolució provisional de les ajudes es publicarà a partir del 22 de febrer de 2023. A partir de l'endemà de la publicació, les persones interessades tindran un termini de 10 dies hàbils per a presentar les al·legacions que estimen pertinents, davant l'òrgan gestor.

En transcórrer aquest termini i a la vista la proposta motivada de la resolució per la comissió de valoració, la rectora de la Universitat d'Alacant dictarà la resolució que siga procedent.

8.    Marc legal i pressupostari

La convocatòria d'ajuda , que serveix de base reguladora es troba recollida en la línia de subvenció 2022LS0041 de l'edició 2022 del Pla Estratègic de Subvencions 2021-23 de la Universitat d'Alacant.

La subvenció assignada s'ajustarà al que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions; Llei 1/2015, de 6 de febrer, d'hisenda pública, del sector públic instrumental i de subvencions; normativa interna de la Universitat d'Alacant, i aquesta convocatòria.

La dotació de les ajudes d'un màxim de 6.000 euros serà sufragada amb càrrec al capítol IV 98.73.6U.86.32. L'execució d'aquesta dotació està supeditada a la disponibilitat pressupostària de la UA. S'hi aplicaran les retencions de rendes que, si escau, establisca la legislació vigent.

9.    Obligació i justificació de les persones beneficiàries

Las obligacions de les persones beneficiàries d'aquesta convocatòria són:

·         Presentar la [fitxa de tercers](https://sge.ua.es/es/documentos/facturacion/proveedores-espa-val.pdf) del 20 al 24 de març de 2023. [(https://sge.ua.es/va/documentos/facturacion/proveedores-espa-val.pdf](https://sge.ua.es/va/documentos/facturacion/proveedores-espa-val.pdf))

La justificació s'acreditarà mitjançant la matrícula en les assignatures Pràctiques Externes I, Pràctiques Externes II, Pràctiques Externes III o Pràctiques Externes IV del grau en Treball Social. La presencialitat en el centre de pràctiques serà obligatòria i s'acreditarà mitjançant la signatura de l'Acord de Pràctiques per part de l'estudiant, l'empresa o institució i el tutor o tutora de la Universitat d'Alacant.

Si l'estudiant renuncia, no pot realitzar les pràctiques o es produeix un canvi en el centre de pràctiques, abans d'un mes des de la signatura de l'acord de pràctiques, no complint el nou centre amb els requisits de distància del punt 2 d'aquesta convocatòria, haurà de tornar l'import íntegre de l'ajuda.

El termini per a la justificació finalitzarà el 30 de juny de 2023.

10. Protecció de dades de caràcter personal

D'acord amb el que disposa la legislació vigent en matèria de protecció de dades, comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participar-hi.

En el marc dels tractaments esmentats, les dades de la persona interessada no podran ser cedides, llevat d'obligació legal.

Informem que la persona interessada pot exercir els drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>.

La informació addicional i detallada sobre Protecció de dades, els drets de la persona interessada i la Política de Privacitat de la Universitat d'Alacant es pot consultar en aquest enllaç: <https://seuelectronica.ua.es/va/privacidad.html>

11. Recursos

Contra aquesta convocatòria, les seues bases i tots els actes administratius que se'n deriven d'aquesta, que esgoten la via administrativa, es pot interposar recurs contenciós administratiu davant del jutjat del contenciós administratiu d'Alacant que resulte competent, en el termini de dos mesos comptadors a partir de l'endemà de publicar-se, de conformitat amb el que estableixen l'article 114 de la Llei 39/2015, d'1 d'octubre, del procediment administratiu comú de les administracions públiques; l'article 6.4 de la Llei orgànica 6/2001, de 21 de desembre, d'universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta present, davant la rectora, de conformitat amb el que es disposa en els articles 123 i 124 de la Llei 39/2015. Tot això sens perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, 13 de desembre de 2022

La rectora

P.D. de signatura, VICERECTORA D'ESTUDIANTS I OCUPABILITAT

(Resolució de 22 de desembre de 2020)

Rosario Isabel Ferrer Cascales.





[Carretera Sant Vicent del Raspeig s/n  
03024 Sant Vicent del Raspeig - Alacant  
 Tel. 16 423 0760 - Fax 56 412 3510](https://www.google.es/maps/@82.431930,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12251&trk=tyah&trkInfo=tarId%7I8678922155539%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)